**NÁRODNÁ RADA SLOVENSKEJ REPUBLIKY**

 **V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1692/2011

**321a**

**Spoločná správa**

**výborov o prerokovaní návrhu na vyslovenie súhlasu Národnej rady Slovenskej republiky s Opčným protokolom k Medzinárodnému paktu o hospodárskych, sociálnych a kultúrnych právach (tlač 321)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Návrh na vyslovenie súhlasu Národnej rady Slovenskej republiky s Opčným protokolom k Medzinárodnému paktu o hospodárskych, sociálnych a kultúrnych právach (tlač 321) pridelil predseda Národnej rady Slovenskej republiky svojím rozhodnutím z 29. apríla 2011 č. 323 na prerokovanie

Ústavnoprávnemu výboru Národnej rady Slovenskej republiky,

Zahraničnému výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

Za gestorský výbor určil Výbor Národnej rady Slovenskej republiky pre ľudské práva a národnostné menšiny a lehotu na prerokovanie návrhu vo výboroch do 13. mája 2011.

II.

* Ústavnoprávny výbor Národnej rady Slovenskej republiky uznesením z 3. mája 2011 č. 174,
* Zahraničný výborNárodnej rady Slovenskej republiky uznesením z 12. mája 2011 č. 65 a
* Výbor Národnej rady Slovenskej republiky pre ľudské práva a národnostné menšiny uznesením zo 16. mája 2011 č. 54

zhodne odporúčali Národnej rade Slovenskej republiky podľa článku 86 písmena d) Ústavy Slovenskej republiky **vysloviť súhlas** s Opčným protokolom k Medzinárodnému paktu o hospodárskych, sociálnych a kultúrnych právach a **rozhodnúť, že ide o medzinárodnú zmluvu, ktorá má podľa článku 7 odseku 5 Ústavy Slovenskej republiky prednosť pred zákonmi.**

III.

Gestorský výbor na základe stanovísk výborov a poslancov gestorského výboru vyjadrených v rozprave k predloženému návrhu odporúča

Národnej rade Slovenskej republiky

podľa článku 86 písmena d) Ústavy Slovenskej republiky

**vysloviť súhlas**

s Opčným protokolom k Medzinárodnému paktu o hospodárskych, sociálnych a kultúrnych právach a

**rozhodnúť,**

že ide o medzinárodnú zmluvu, ktorá má podľa článku 7 odseku 5 Ústavy Slovenskej republiky prednosť pred zákonmi.

Spoločná správa výborov o výsledku prerokovania návrhu na vyslovenie súhlasu Národnej rady Slovenskej republiky s Opčným protokolom k Medzinárodnému paktu o hospodárskych, sociálnych a kultúrnych právach (tlač 321) bola schválená uznesením gestorského výboru zo 16. mája 2011 č. 55. Týmto uznesením gestorský výbor poveril poslanca Richarda Švihuru, aby Národnú radu Slovenskej republiky informoval o výsledku rokovania vo výboroch a predložil návrh na uznesenie Národnej rady Slovenskej republiky.

Bratislava 16.mája 2011

Anna Belousovová v. r.

predsedníčka Výboru Národnej rady Slovenskej republiky pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-1692/2011

NÁVRH

U Z N E S E N I E

N Á R O D N E J R A D Y S L O V E N S K E J R E P U B L I K Y

z .... mája 2011

k návrhu na vyslovenie súhlasu Národnej rady Slovenskej republiky s Opčným protokolom k Medzinárodnému paktu o hospodárskych, sociálnych a kultúrnych právach (tlač 321)

**Národná rada Slovenskej republiky**

podľa článku 86 písmena d) Ústavy Slovenskej republiky

**vyslovuje súhlas**

s Opčným protokolom k Medzinárodnému paktu o hospodárskych, sociálnych a kultúrnych právach

a

**rozhodla,**

že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi.